2. decembra 2022 | 195x
V dňoch 29-30.11.2022 organizovala spoločnosť Microsoft konferenciu "Univerzity
univerzitám", ktorej obsahom boli ukážky implementácie inovatívnych riešení na českých a slovenských univerzitách. Konferencie sa za Akadémiu ozbrojených síl gen. M.R.Štefánika zúčastnili doc. Ing. Július Baráth, PhD. a npor. Mgr. Matúš Pangrác.
Program bol rozdelený do štyroch blokov, ktoré sa venovali zálohovaniu dát, dátovým skladom, rozšírenej realite vo výučbe, hybridnej výučbe ale aj kybernetickej bezpečnosti na univerzitách. Konferencia svojim obsahom a sprievodnými akciami prispela k výmene skúseností medzi spoločnosťou Microsoft a univerzitami, ako aj univerzitami navzájom.